CELEX: C2007/129/06
Language: et
Date: 2007-06-09 00:00:00
Title: Kohtuasi C-142/07: Eelotsusetaotlus, mille esitas Juzgado Contencioso-Administrativo n o 22 de Madrid (Hispaania) 12. märtsil 2007 — Ecologistas en Acción-CODA versus Ayuntamiento de Madrid

9.6.2007   
            
            
               ET
            
            
               Euroopa Liidu Teataja
            
            
               C 129/4
            
         Eelotsusetaotlus, mille esitas Juzgado Contencioso-Administrativo no 22 de Madrid (Hispaania) 12. märtsil 2007 — Ecologistas en Acción-CODA versus Ayuntamiento de Madrid
   (Kohtuasi C-142/07)
   (2007/C 129/06)
   Kohtumenetluse keel: hispaania
   Eelotsusetaotluse esitanud kohus
   Juzgado Contencioso-Administrativo no 22 de Madrid
   Põhikohtuasja pooled
   
      Hageja: Ecologistas en Acción-CODA
   
      Kostja: Ayuntamiento de Madrid
   Eelotsuse küsimused
   
               1.
            
            
               Kas keskkonnamõju hindamist puudutavad nõuded, mis tulenevad nõukogu direktiivist 85/337/EMÜ (1), mida on muudetud nõukogu 3. märtsi 1997. aasta direktiiviga 97/11/EÜ, on kohaldatavad linnatänavate korralduse projektidele nende laadi ja mahu tõttu või seetõttu, et need seonduvad tiheda asustusega alade või ajaloolisest, kultuurilisest ja arheoloogilisest vaatepunktist olulise tähtsusega maastikega?
            
         
               2.
            
            
               Kas keskkonnamõju hindamist puudutavad nõuded, mis tulenevad nõukogu direktiivist 85/337/EMÜ, mida on muudetud nõukogu 3. märtsi 1997. aasta direktiiviga 97/11/EÜ (2), on kohaldatavad käesoleva õiguspärasuse kohtulikku kontrolli puudutava hagi esemeks olevatele projektidele nende laadi ja asjaomase tänava laadi, projektide iseloomulike tunnuste, mahu, keskkonnamõju, asustustiheduse, eelarve ja võimalike erinevuste tõttu üldprojektist, mis näeb ette sarnaste tööde tegemise samal tänaval?
            
         
               3.
            
            
               Kas Euroopa Ühenduste Kohtu (kolmas koda) 16. märtsi 2006. aasta otsuses kohtuasjas C-332/04 (3) ja täpsemalt selle otsuse punktides 69-88 sisalduvad kriteeriumid on kohaldatavad käesoleva kohtumenetluse esemeks olevatele projektidele nende laadi ja asjaomase tänava laadi, projektide iseloomulike tunnuste, mahu, keskkonnamõju, eelarve ja võimalike erinevuste tõttu üldprojektist, mis näeb ette sarnaste tööde tegemise samal tänaval, ning kas seetõttu oli nõutav viia nende projektide osas läbi keskkonnamõjude hindamine?
            
         
               4.
            
            
               Kas haldustoimikust ja eelkõige sellele lisatud uurimustest ja aruannetest ilmneb, et Hispaania ametiasutused täitsid tegelikult käesoleva menetluse esemeks olevate projektide osas nõukogu direktiivist 85/337/EMÜ, mida on muudetud nõukogu 3. märtsi 1997. aasta direktiiviga 97/11/EÜ, tulenevad keskkonnamõju hindamisega seonduvad kohustused vaatamata sellele, et formaalselt ei viidud projektide osas läbi nimetatud direktiivis ette nähtud keskkonnamõju hindamist?
            
         
      (1)  Nõukogu 27. juuni 1985. aasta direktiiv 85/337/EMÜ teatavate riiklike ja eraprojektide keskkonnamõju hindamise kohta (EÜT L 175, lk 40; ELT eriväljaanne 15/01, lk 348).
   
      (2)  Nõukogu 3. märtsi 1997. aasta direktiiv 97/11/EÜ,millega muudetakse direktiivi 85/337/EMÜ teatavate riiklike ja eratööde keskkonnamõju hindamise kohta (EÜT L 73, lk 5; ELT eriväljaanne 15/01, lk 248).
   
      (3)  EKL 2006, lk I-40.